

**Пайдалы қазбалар қорларының мемлекеттiк теңгерiмi жөнiнде ақпарат беру туралы**

***Күшін жойған***

Қазақстан Республикасы Үкіметінің 2006 жылғы 13 сәуірдегі N 275 Қаулысы. Күші жойылды - Қазақстан Республикасы Үкіметінің 2010 жылғы 22 желтоқсандағы № 1395 Қаулысымен

      Ескерту. Күші жойылды - ҚР Үкіметінің 2010.12.22 № 1395 (алғашқы ресми жарияланған күнінен бастап күнтізбелік он күн өткен соң қолданысқа енгізіледі) Қаулысымен.

      Пайдалы қазбалар қорларының мемлекеттiк теңгерiмi жөнiнде ақпарат берудi ретке келтiру мақсатында Қазақстан Республикасының Үкiметi  **ҚАУЛЫ ЕТЕДI** :

      1. Қазақстан Республикасы Энергетика және минералдық ресурстар министрлiгiнiң Геология және жер қойнауын пайдалану комитетi жыл сайын ағымдағы жылдың 1 қазанына дейiн есептiден кейiнгi жылдың 1 қаңтарындағы жағдай бойынша пайдалы қазбалар қорларының мемлекеттiк теңгерiмi жөнiнде ақпарат берсiн:

      Қазақстан Республикасының Үкiметi, Қазақстан Республикасы Статистика агенттігі мен Қазақстан Республикасы Экономика және бюджеттiк жоспарлау министрлiгiне - пайдалы қазбалардың барлық түрлерi бойынша;

      Қазақстан Республикасы Индустрия және сауда министрлiгiне - қатты пайдалы қазбалар бойынша, су қорын пайдалану және қорғау саласындағы уәкiлеттi органға - жер асты сулары бойынша.

      Пайдалы қазбалар қорларының мемлекеттік теңгерімі жөніндегі ақпарат осы қаулыға қосымшаға сәйкес нысан бойынша беріледі.

       Ескерту. 1-тармаққа өзгерту енгізілді - ҚР Үкіметінің 2007.07.17. N  604 қаулысымен.

      2. "Пайдалы қазбалар қоры жөнiндегi ақпарат беру туралы" Қазақстан Республикасы Министрлер Кабинетiнiң 1993 жылғы 7 қазандағы N 999  қаулысының күшi жойылды деп танылсын.

      3. Осы қаулы қол қойылған күнінен бастап қолданысқа енгiзiледi.

*Қазақстан Республикасының*

*Премьер-Министрі*

                                             Қазақстан Республикасы

                                                   Үкіметінің

                                            2007 жылғы 17»шілдедегі

                                                N 604 қаулысына

                                                     қосымша

       Ескерту. Қосымшамен толықтырылды - ҚР Үкіметінің 2007.07.17. N  604 қаулысымен.

**Пайдалы қазбалар қорларының мемлекеттік теңгерімі**

**жөнінде ақпарат беру нысаны**

|  |  |  |  |  |  |  |
| --- | --- | --- | --- | --- | --- | --- |
| р/
с
N  | Пайдалы
қазба  | Құрам-
дас
бөлікті
өлшеу
бірлік-
тері  | Орташа
құрамы  | Теңгерім-
дік қорлар  | Теңге-
рімнен
тысқары
қорлар  | Өсу/
кему  |
| 1  | 2  | 3  | 4  | 5  | 6  | 7  |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК